แบบฟอร์ม

การนำเสนอผลงาน Best practice Service Plan

การประชุมแลกเปลี่ยนเรียนรู้การพัฒนาระบบบริการสุขภาพ (Service Plan Sharing)

ครั้งที่ ๔ ปี ๒๕๖๐

**ส่วนที่ ๑**

ชื่อผลงาน Best practice Service Plan (สาขา ยาเสพติด)

แผนภาพการสอนผู้ป่วย เส้นทางชีวิตการใช้ยาเสพติด

**กำหนดรูปแบบการนำเสนอ**

O ผลงานทางวิชาการ

O ผลงานนวัตกรรมและสิ่งประดิษฐ์

**ชื่อ-สกุล** นายทรงพล วิริยะชาญไพร

**ตำแหน่ง** พยาบาลวิชาชีพปฏิบัติการ

**สถานที่** ปฏิบัติงาน โรงพยาบาลเทพรัตนเวชชานุกูล เฉลิมพระเกียรติ ๖๐ พรรษา

จังหวัด เชียงใหม่ **เขตสุขภาพที่** ๑

E-mail : [songpolzo@hotmail.com](mailto:songpolzo@hotmail.com)

ปีที่ดำเนินการ ปี ๒๕๕๙

**ส่วนที่ ๒.**

บทคัดย่อ

ยาเสพติดเป็นปัญหาสำคัญของชาติและเป็นปัญหาสำคัญของอำเภอแม่แจ่ม ส่งผลกระทบหลายด้าน ทั้งเศรษฐกิจ สังคมและปัญหาด้านสุขภาพ รัฐบาลได้กำหนดให้เป็นนโยบายหลักของชาติ โดยดำเนินการครอบคลุมทั้งด้านแก้ไข ทั้งการป้องกัน ปราบปรามและบำบัดรักษาผู้ติดยาเสพติด กำหนดให้ยุทธศาสตร์พลังแผ่นเป็นยุทธศาสตร์หลักแห่งชาติ

อำเภอแม่แจ่มมีการแพร่ระบาดของยาเสพติดทั้งยาเสพติดที่ผิดกฎหมายและไม่ถูกกฎหมายเป็นปัญหาสำคัญของอำเภอ เนื่องจากสภาพพื้นที่อยู่ในแนวเขตติดต่อกับหลายอำเภอและจังหวัดใกล้เคียงเป็นเส้นทางลำเลียงยาเสพติดได้เป็นอย่างดี เพราะสภาพพื้นที่เป็น ป่า เขา อำนาจรัฐเข้าไปดูแลไม่ทั่วถึง ซึ่งเอื้อต่อการระบาดของยาเสพติดได้ง่าย รักษาฟื้นฟูยาเสพติดในคลินิกยาเสพติดในโรงพยาบาลเทพรัตนเวชชานุกูลฯ บำบัดรักษา ฟื้นฟูแบบผู้ป่วยนอก มีโปรแกรมการบำบัดรักษาแบบผู้ป่วยนอก ในการบำบัดรักษาผู้ป่วยยาเสพติดก็พบปัญหาเรื่องการสื่อสารให้ผู้ป่วยหรือญาติเข้าใจเรื่องตรงกันในเรื่องที่จะสอน เช่นในเรื่องของระยะการเสพติดและเส้นทางสู่การเลิกยา ซึ่งด้วยเนื้อหายากแก่การสอน หรือยากที่จะอธิบายให้ผู้ป่วยให้เข้าใจง่าย ประกอบกับผู้ป่วยมีหลายเผ่าพันธุ์การสื่อสารก็เป็นปัญหาอย่างหนึ่งที่ทำให้ผู้ป่วยเข้าใจยาก ในปัจจุบันผู้ป่วยที่เข้ารับการบำบัดรักษา ซึ่งผู้ป่วยที่เข้ารับการบำบัดฟื้นฟูในคลินิกยาเสพติด ร้อยละ ๕๖ มองภาพเหล่านี้ไม่ออก เนื่องจากผู้ป่วยไม่เคยคิดถึงผลดีของการเลิกยาเสพติดหรือผลเสียที่ยังใช้ยาเสพติดอยู**่** ซึ่งเป็นปัญหาในการบรรยายอธิบายให้ความรู้ผู้ป่วยในหัวข้อระยะของการเสพติดและเส้นทางการเลิกยาเสพติด

ผู้ออกแบบนวัตกรรมจึงพบเจอปัญหาจากการปฏิบัติงานในการให้คำปรึกษา ช่วยเหลือ บำบัดรักษาฟื้นฟูผู้ป่วย จึงได้ออกแบบนวัตกรรมนี้ขึ้นมาเพื่อเป็นสื่อการสอนให้กับผู้ปฏิบัติงานเลือกใช้ในการให้ความรู้แก่ผู้ป่วยให้หัวข้อที่เกี่ยวข้องและเพื่อให้ผู้ป่วยไม่ต้องจิตนการตามเวลาให้ความรู้แก่ผู้ป่วยและเพื่อให้ผู้ป่วยมองเห็นภาพชัดเจนมากขึ้นตรงตามวัตถุประสงค์ของการให้คำปรึกษา และลด และเลิกเสพยาต่อไป

**วัตถุประสงค์**

๑.เพื่อให้ผู้ป่วยเข้าใจเกี่ยวกับผลดีของการเลิกยาเสพติด ผลเสียงของการเลิกยาและเส้นทางสู่การเลิกยาเสพติด

๒.เพื่อเป็นตัวเลือกให้การผู้บำบัดเลือกใช้เป็นสื่อช่วยในการอธิบายให้ความรู้แก่ผู้ป่วยเรื่องผลดีของการเลิกยาเสพติด ผลเสียงของการเลิกยาและเส้นทางสู่การเลิกยาเสพติด

**วิธีดำเนินการ**

**- ขั้นวางแผน** 1.ประชุมทีมงานเพื่อแลกเปลี่ยนข้อมูลหรือปัญหาทางการพยาบาลของผู้รับบริการทางด้านงานยาเสพติด พัฒนาระบบการให้บริการเพื่อเหมาะสมกับผู้รับบริการแต่ละบุคคล

๒.รวบรวมข้อมูล ข้อมูลปัญหาเกี่ยวกับข้อที่จะออกแบบนวัตกรรม

3.เขียนโครงร่างการทำนวัตกรรม

**-ขั้นดำเนินการ** 1.ลงมือทำนวัตกรรมตามแบบที่ร่างไว้ ๒.ตรวจสอบแบบนวัตกรรมก่อนนำไปใช้ และฝึกใช้นวัตกรรม

๓. ทดลองใช้นวัตกรรมกับผู้รับบริการและเก็บรวบรวมข้อมูล

**วิธีการสร้าง และวิธีใช้นวัตกรรม  
ขั้นตอนการประดิษฐ์นวัตกรรม**

๑.ออกแบบแผนการสอนให้ผู้ป่วยเข้าใจง่ายและเห็นภาพชัดเจนมากขึ้นเกี่ยวกับหัวข้อที่สอน

๒.วาดรูปแผนภาพการสอนตามที่ออกแบบ

๓.พิมพ์แบบการสอนออกมา

**วิธีใช้งาน**

๑.ผู้ใช้นวัตกรรมต้องศึกษาข้อมูลและวิธีการใช้ให้เข้าใจก่อน

๒.เลือกผู้ป่วยที่อยู่ในหัวข้อการสอนเรื่องระยะของการเสพติดและเส้นทางสู่การเลิกยาเสพติด

๓.นำแผนภาพออกมาให้ผู้ป่วยดูและอธิบายตามแผนการสอน

- **ขั้นประเมินผล**

1.ทดลองใช้นวัตกรรมกับผู้ป่วยคลินิกฟ้าหลังฝนที่อยู่ในการสอนหัวข้อระยะของการเสพติดและเส้นทางสู่การเลิกยาเสพติด รพ.แม่แจ่ม คลินิกยาเสพติด โรงพยาบาลแม่แจ่ม และแจกแบบสอบถามความพึงพอใจ

๒.ประเมินสอบถามผู้ป่วยหลังการให้คำสอนบรรยายเสร็จ  
 ๓.รวบรวมแบบประเมิน และนำมาคิดคะแนนเป็นร้อยละเพื่อประเมินระดับความพึงพอใจและข้อเสนอแนะต่างๆ

-**ขั้นปรับปรุง** นำผลการประเมินโครงการมาปรับปรุงแก้ไขพัฒนานวัตกรรมให้เหมาะสมต่อไป

**อภิปรายผล**

-ผู้ป่วยอธิบายผลดีของการเลิกยาเสพติดและผลเสียของการไม่เลิกยาเสพติดและเส้นทางสู่การเลิกยาเสพติด ร้อยละ ๙๕

-ผู้ป่วยมีความพึงพอใจร้อยละ ๑๐๐

-ผู้ให้คำปรึกษา บำบัดรักษา พึงพอใจร้อยละ ๑๐๐

**ข้อเสนอแนะ** -ผู้ใช้แผนภาพการสอนนี้ต้องศึกษาวิธีใช้ก่อน

( นวัตกรรมนี้ไม่สามารถวัดผลเกี่ยวกับการเลิกได้หรือไม่ได้เนื่องจากเป็นแค่ส่วนหนึ่งของกิจกรรมการบำบัดรักษาเท่านั้นและเพื่อเป็นเครื่องมือหรือตัวช่วยให้กับผู้บำบัดรักษาเท่านั้นในการอธิบายเกี่ยวกับยาเสพติด)

**ความภาคภูมิใจ** รู้สึกมีตัวเลือกเพิ่มขึ้นในการสอนผู้ป่วย และรู้สึกภูมิใจที่เห็นเพื่อนร่วมงานหรือผู้บำบัดใช้นวัตกรรม “แผนภาพการสอนผู้ป่วย เส้นทางชีวิตการใช้ยาเสพติด” รู้สึกภูมิใจทุกครั้งที่เห็นผู้ป่วยยาเสพติดมองแผนภาพอย่างตั้งใจเวลาอธิบายเกียวกับหัวข้อเส้นทางชีวิตการใช้ยาเสพติดได้ถูกต้อง